Belgiya poytaxti Bryusseldagi teraktlarni amalga oshirishda ishtirok etgan xudkush-terrorchi Xolid al-Bakraviy qalbaki hujjatlarni rasmiylashtirgani ma’lum bo‘ldi. La Gazzetta dello Sport nashri bergan xabarga ko‘ra, aeroportda o‘zini portlatib yuborgan al-Bakraviy o‘zi uchun Italiyaning «Inter» klubi sobiq futbolchisi Ibrohim Maarufiy hujjatlarini to‘g‘rilab olgan. 2015 yilda terrorchi Bryusseldan Italiyaga uchib kelgan, keyin esa Gretsiyaga yo‘l olgan. Bakraviy Parijdagi teraktlarni amalga oshirgan Saloh Abduislom bilan ko‘rishgan va Bryusseldagi metro bekatida yaqin joydagi uylarning birida ijara asosida yashab kelgan. Maarufiy ikki yil mobaynida milanliklar safida to‘p surgan bo‘lib, bu davrda 6 gol kiritishga muvaffaq bo‘lgan. Hozirda 27 yoshli futbolchi Italiya uchinchi divizioni vakili «Paganeze» klubi sharafini himoya qiladi. Eslatib o‘tamiz, Bryusseldagi teraktlar natijasida 30dan ortiq odam vafot etgan 100 nafardan ortiq kishi jarohatlangandi.